Diari Oficial de la Generalitat Valenciana


Sumari del DOGV 5255, del 10-05-2006 (2006/4212)

RESOLUCIÓ de 15 de març de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat Catòlica de València Sant Vicent Màrtir.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/4212


Data del document
:   15-03-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * personal sanitari
    * legislació
    * universitat
    * títol d'estudis

RESOLUCIÓ de 15 de març de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat Catòlica de València Sant Vicent Màrtir. [2006/F4212]  
Mitjançant el Decret 23/2005, de 4 de febrer, del Consell de la Generalitat, pel qual s'autoritza la integració de l'Escola Universitària d'Infermeria Mare de Déu dels Desemparats de València a la Universitat Catòlica de València Sant Vicent Màrtir, s'autoritzen els ensenyaments universitaris conduents a l'obtenció del títol oficial de Diplomat en Infermeria.  
Per acord del Consell de Coordinació Universitària d'11 de maig de 2005, s'homologa el pla d'estudis conduent a l'obtenció del títol de Diplomat en Infermeria.  
Per acord del Consell de Ministres de 18 de novembre de 2005 s'homologa el títol de Diplomat en Infermeria i es publiquen, posteriorment, els plans d'estudis corresponents en el Boletín Oficial del Estado per Resolució de 3 de febrer de 2006.  
De conformitat amb el que s'ha disposat en l'article 35, apartat 4, de la Llei Orgànica 6/2001, de 21 de desembre, d'Universitats; l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris, i tot exercint les atribucions conferides per l'article 35 de la Llei de Govern Valencià, resolc:  
Primer  
Autoritzar a la Universitat Catòlica de València Sant Vicent Màrtir la posada en funcionament dels ensenyaments conduents a l'obtenció del títol oficial de Diplomat en Infermeria de l'Escola Universitària d'Infermeria Mare de Déu dels Desemparats que seran organitzats en el campus de la ciutat de València.  
Segon   
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Catòlica de València Sant Vicent Màrtir haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.  
Tercer  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
De conformitat amb el que s'ha establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller d'Empresa, Universitat i Ciència en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 15 de març de 2006.. El conseller d'Empresa, Universitat i Ciència: Justo Nieto Nieto.